Asbes gaan Ace nog hoofpyn gee | Netwerk24
5 wagte beseer toe transitorowers toeslaan
Vyf veiligheidswagte is beseer toe hulle onder transitorowers deurgeloop het.
Tienerseun sterf in bendegeveg
’n Vrystaatse tienerseun is noodlottig in ’n bendegeveg gewond. Die skoot was vermoedelik deur ’n polisiebeampte afgevuur toe die polisie die situasie wou ontlont.
Man deur ‘boendoehof tereggestel’
Niemand is nog in hegtenis geneem nadat twee mans kort na mekaar in Mosselbaai vermoor is nie, die een skynbaar in ’n boendoehof-voorval.
Edgar oor Loftus: Vreemde, maar trotse gevoel
Dit was ’n vreemde gevoel, maar terselfdertyd ’n trotse oomblik toe hy Maandag by Loftus Versfeld se voorportaal ingestap het, sê Edgar Rathbone, nuwe uitvoerende hoof van die Blou Bulle.
Krieket en Covid-19: Spelers wag nog vir uitsluitsel
Die land se beroepskrieketspelers sal nog nie onmiddellik weer in die oefennette kan begin slyp nie.
KYK: Olimpiese hoopvolle (11) draai by dood om
Die 11-jarige skaatsplankryer Sky Brown, wat hoop om volgende jaar Brittanje se jongste Olimpiër tot nog toe te word, het ’n skedelbreuk opgedoen toe sy geval het gedurende ’n oefening in Kalifornië.
Só knou Covid-19 Mediclinic se wins
Die drastiese daling in die aantal pasiënte wat te midde van die wêreldwye koronavirus-pandemie om ander redes as Covid-19 in die hospitaal opgeneem is, het in die boekjaar tot einde Maart ’n impak op die Mediclinic-groep se wins gehad.
Nóg banke aangekla van valuta-gekonkel
’n Nuwe klagstaat is opgestel teen banke wat glo die rand-dollar-wisselkoers gemanipuleer het – en nóg banke, onder meer Nedbank, word boonop nou aangekla.
Comair raak ontslae van helfte van sy vliegtuie
Comair gaan net 16 vliegtuie hê wanneer hy weer in November opstyg.
Hoekom ons dié naam moet ken
Die Italiaanse filosoof Georgio Agamben skryf in sy boek Homo Sacer (1995) dat daar sekere mense is wat buite die wetlike beskerming van die staat leef.
Skole begin nuwe semester op verkeerde voet
Die langverwagte terugkeer van leerlinge na skole het ongelukkig op die verkeerde voet begin. Michael le Cordeur verduidelik waarom dit vir alle rolspelers noodsaaklik is om as ’n eenheid saam te werk.
LUISTER: Episode 5 van Nataniël se podsending, Kwessie van 'n dag
Hoe kan jy die beste maak van elke dag, die prag van verskillende seisoene en die glorie van die alledaagse raaksien? Die vermaaklikheidskunstenaar Nataniël sal hierdie vrae en nog meer beantwoord in ’n reeks podsendings.
Akademie bekroon prestasies
’n Vervaardiger van TV-programme en wêreldbekende Ndebele-kunstenaar is onder die wenners wat vanjaar deur die Suid-Afrikaanse Akademie vir Wetenskap en Kuns bekroon is. Wenners in die ander afdelings is:.
Fugard bring teater nou na jou sitkamer
Teaterliefhebbers kan nou tuis knus onder die kombers regskuif vir gehalte- Suid-Afrikaanse teater in hul eie sitkamer.
KYK: Mzansi-koor en Kellerman huldig diegene in voorste linies
Die Grammy-bekroonde fluitspeler Wouter Kellerman en die Mzansi-jeugkoor lig die hoed vir gesondheidswerkers te midde van die Covid-19-pandemie met hul weergawe van Miley Cyrus se liedjie “The Climb”.
Dokter (26) vertel oor sy stryd teen testikulêre kanker
Kos en die gemeenskap het hom gehelp om positief te bly, sê Michele Vanzaghi (26), ’n dokter en passievolle kok, oor testikulêre kanker wat by hom gediagnoseer is en wat sy lewe verander het.
LUISTER: Dís waar jy begin beplan as jy die Camino wil aanpak
As die pandemie jou planne in die wiele gery het om die Camino in Spanje te gaan stap, moenie moed verloor nie, skryf Erns Grundling. “Dit sal ook verbygaan.”
Is jy Netwerk24 se nuwe Blitsbrein Junior?
Asbes gaan Ace nog hoofpyn gee
Deur Jacob Rooi 24 Mei 2020 00:03
Van ’n enorme R230 miljoen om asbesdakke in die Vrystaat te identifiseer is net R21,3 miljoen aan die diensverskaffer betaal.
Korruptes het weggestap met ’n “wins” van meer as R200 miljoen.
In nog ’n skokkende bevinding van die stroping van staatsbronne het Busisiwe Mkhwebane, openbare beskermer (OB), gesê ’n bedrag van R139 miljoen is oorbetaal selfs nadat die ouditeur-generaal (OG) aangedui het die toekenning van die kontrak was onreëlmatig.
Dié skandaal kan Ace Magashule, ANC-sekretaris-generaal en gewese Vrystaatse premier, nog hoofbrekens besorg, sê Pieter-Louis Myburgh, bekroonde skrywer van die boek Gangster State, waarin hy onder meer dié korrupsie uitlig.
Myburgh het ’n week gelede die gesogte Taco Kuiper-prys vir ondersoekende joernalistiek ontvang vir dié boek, waarin hy onder meer vir Magashule en sy meelopers betrek by die onwettige asbeskontrak.
Magashule het 13 maande gelede gedreig met regstappe oor die beweringe, maar daar het nog dadels van gekom.
Daarvolgens moes ’n sekere ‘AM’ R10 miljoen ontvang.
Myburgh glo dis omdat Magashule wéét nog geraamtes kan uit die kas tuimel in ’n lastersaak.
“Die OB se verslag bevestig net weer dat die R230 miljoen wat die Vrystaatse regering aan die kontrak bestee het, ’n astronomiese mors van belastingbetalers se geld was. Dit is in randwaarde ’n ewe groot korrupsieskandaal as die fiasko om die Vrede-suiwelplaas,” sê Myburgh.
Die Vrede-projek – wat bedoel was vir opkomende boere maar waarin ook minstens R200 miljoen gesteel is – het ook in Magashule se ampstermyn gebeur. Myburgh sê die vraag is nou of die sakemense wat die asbesdak-kontrakte gekry het, die geld met hooggeplaaste politici soos Magashule gedeel het.
Igo Mpambani, ’n sakeman wat betrokke was by die kontrak, is in 2017 in Sandton doodgeskiet.
“Daar is dokumente van Mpambani se rekenaar wat aandui dat geld wel met politici gedeel is. Die OB het nie hierdie geldspore ondersoek nie, maar ek verstaan dat ondersoeke van die spesiale ondersoekeenheid en die Valke goed vorder in daardie opsig.”
Myburgh skryf in sy boek Mpambani het ’n spreiblad met kosteberekeninge vir die asbes­projek op sy rekenaar gehad. Daarvolgens moes ’n sekere “AM” R10 miljoen ontvang.
Gelekte e-posse toon verder Maga­shule se private sekretaresse, Moroadi Cholota, het namens hom geld versoek van Mpambani ten tyde van die uitvoer van die asbesprojek.
Mxolisi Dukwana, voormalige Vrystaatse LUR vir ekonomiese ontwikkeling, het voor die Zondo-kommissie oor staatskaping getuig Magashule was die hooffiguur (“Blesser to many”) in talle onwettig toegekende tenders, insluitende die asbeskontrak.
Magashule was van 2009 tot 2018 premier van die Vrystaat.
Die OB het bevind die asbes­kontrak is sonder ’n wetlike tenderproses en dus onregmatig toegeken aan die Gautengse maatskappy Blackhead Consulting en sy vennoot Diamond Hill Trading.
Die totale kontrakbedrag was R255 miljoen (belasting uitgesluit), maar volgens Myburgh is net R230 miljoen uiteindelik uitbetaal.
Nadat Blackhead die kontrak bekom het, is Mastertrade 232 gekontrakteer om die werk teen R44,2 miljoen te doen.
Mastertrade 232 het toe weer ’n maatskappy, ORI Group, R21,3 miljoen betaal om die eintlike werk te doen om 36 344 eenhede met asbesdakke te identifiseer.
Leona Kleynhans, DA-lid van die Vrystaatse wetgewer, sê ná ’n mislukte hofsaak oor die saak en die OG se bevinding in 2015 het die Vrystaatse regering voortgegaan om R139 miljoen (in vyf betalings) aan Blackhead en Diamond Hill te doen.
“Beide die LUR vir die departement in dié tyd, Olly Mlamleli, wat die DA se wyd gepubliseerde hofsaak bygewoon het, en Maga-shule, wie se premierskantoor verantwoordelik is vir die goedkeuring en opstel van kontrakte en litigasie, moes geweet het iets drasties is verkeerd.”
Volgens Kleynhans glo die DA politici in die Vrystaat is medepligtig hierin.
Meer oor: Ace Magashule | Igo Mpambani | Mxolisi Dukwana | Pieter-Louis Myburgh | Vrede-Projek | Gangster State | Zondo-Kommissie | Taco Kuiper-Prys Vir Ondersoekende Joernalistiek | Korrupsie
Asbesdakke: Stop die skuldiges in tronk, sê DA
Asbes-oudit: OB gee Ntombela 60 dae
Boek oor Magashule wen prys
MRK sal hof toe gaan as regulasies vir skole nie gewysig word
Regsbrief ook vir MRK om verbod op sigarette op te hef
Hoop dat haarkappers binnekort hul skêre kan uithaal
Gemeenskap geruk ná moord op Tulbagh-dokter
DAG 68: Dodetal in SA 755 nadat nog 50 sterf
Dié leerlinge mag op 6 Julie terug skool toe